Ef 6 sjúklingar á gjörgæslu setja spítalana á hliðina, þá er vandinn heimatilbúinn, ekki þeir ósprautuðu.

Þessi skrípaleikur í kringum þennan svokallaða "heimsfaraldur" er farinn að verða æði pínlegur. Er þetta í fyrsta skipti sem einhver veirupest hefur gengið yfir heiminn?

Nei, en þetta er í fyrsta skipti sem heiminum er skellt í lás, í samhæfðum aðgerðum sturlaðrar elítu sem er búin að lýsa því yfir í smáatriðum á netinu hver plön hennar eru fyrir hönd mannkynsins - að því forspurðu.

Meðal annars um það að fækka mannkyninu, og "mannvinurinn mikli" sjálfur Bill Gates, sem hefur sagt bóluefni vera sínar arðbærustu fjárfestingar, hefur opinberlega sagt að bólusetningar séu góð leið til þess.

Fólk getur bara leitað sér upplýsinga sjálft um það ef það nennir, sem flest gerir ekki.

Því líður svo einstaklega vel í faðmi Þórólfs sem er búið að mistakast herfilega hvað eftir annað að koma þjóðinni út úr "faraldrinum", eins og dæmi sanna.

Þessi dýrkun á einum manni er farin að minna á dýrkunina og hollustuna við Hitler á sínum tíma!

Enda er verið að innleiða hugmyndafræði hans í löndum eins og Austurríki, Þýskalandi, Kanada, Ástralíu, Nýja Sjálandi og fleiri löndum.

Hver er ávinningurinn?

Getur einhver bent mér á ávinning þess að vera tilraunadýr lyfjarisanna - án þess að vera upplýst um það, og að láta sprauta í mig einhverju genabreytandi líftæknilyfi sem er í tilraunafasa til ársins 2026 og er sannanlega þegar búið að skaða og/eða drepa milljónir manns á heimsvísu?

Staðreyndir

Sprautaðir og ósprautaðir geta smitast af Covid
Sprautaðir og ósprautaðir geta smitað aðra af Covid
Sprautaðir og ósprautaðir geta þurft að leggjast veikir inn á sjúkrahús
En ósprautaðir geta aldrei fengið aukaverkanir eða dáið af þessu glundri

Grátkórinn

„Starfs­fólk Land­spít­ala biðlar til þeirra sem valið hafa að láta ekki bólu­setja sig að end­ur­skoða þá ákvörðun hið fyrsta; þeirra vegna, spít­al­ans vegna og í þágu sam­fé­lags­ins alls,“ seg­ir í til­kynn­ing­unni.

Nei takk, sama og þegið! Hvernig er hægt að kenna ósprautuðum um að sprautur eitt og tvö plús bústið virki ekki?

Er virkilega svona flókið að fatta þetta?

Fleiri eru farnir að vakna, sem betur fer

Sem betur fer eru þó nokkuð margir sprautaðir sem hafa jafnvel misst heilsuna eftir sprauturnar búnir að fá nóg, og gengnir til liðs við okkur sem erum að berjast af alefli gegn þeim, og nú því sem kalla má hryðjuverkum gagnvart 5-11 ára börnunum sem á að fara að sprauta strax eftir áramótin.

Hvað gengur öllu þessu fólki til sem búið er að blekkja 90% þjóðarinnar í þessar sprautur og ætlar núna að hjóla í börnin sem hafa 99,9998% líkur á að lifa veikindi af?

Ekkert barn hefur látist úr pestinni hér á landi eins og sjá má, svo hvers vegna er svona "nauðsynlegt" að sprauta þau núna, og svo allt niður í sex mánaða börn seinna?

Aukaverkanirnar

Það er vitað samkvæmt erlendum rannsóknum að aðeins 1-10% aukaverkana séu tilkynntar, svo það er spurning hvort þessi skelfilegi fjöldi sem búið er að tilkynna um hér á landi sé ekki stórkostlega vantalinn.

Það er þó búið að tilkynna um 5.917 aukaverkanir, og þar af 32 andlát og 227 alvarlegar og lífsógnandi aukaverkanir eftir þessar sprautur. Margt þessa fólks er orðið öryrkjar fyrir lífstíð.

En allt er víst betra en að fá Covid er okkur sagt .... enda hefur Þórólfur sagt að það sé bara tvennt í boði, að fá Covid eða láta "bólusetja" sig.

En það er bara enn ein lygin sem búið er að standa hann að. Við skulum ekki gleyma að með "big pharma" hvatti hann alla í svínaflensusprauturnar árið 2009 sem örkumlaði nokkra unga Íslendinga, og enn fleiri erlenda.

Ekkert virtist hann læra af þeim ósköpum, hann heldur bara áfram að blekkja fólk í einhverjar hættulegar "bólusetningar".

Ítarefni

Eru Íslendingar hlýðnir og sofandi sauðir upp til hópa?
Allt er gert til að breiða yfir sannleikann
Sagan endalausa - þetta stoppar ekkert fyrr en við segjum hingað og ekki lengra!
Ég vil alls ekki láta "bólusetja" mig vegna þess að....
Undarlegt að mest bólusettu þjóðirnar séu með flestu smitin núna, meira að segja ein 100% sprautuð.
Getur maður verið veikur án þess að finna fyrir einkennum?
Nei Sigmundur, það er akkúrat fólk eins og þú sem heldur okkur í herkví!
Enginn myndi láta bólusetja sig eða sína ef....
Skrítið, ef tvær sprautur virkuðu ekki, hver er þá tilgangurinn með þeirri þriðju, og það af annarri tegund?
Hvaða rugl er þetta, er gamla fólkið ekki löngu komið með vernd?
Svört saga "mannvinarins mikla" sem ætlar að fækka mannkyninu með bóluefnum
Er þjóðin ekkert að vakna, ætlið þið að verða áskrifendur að "örvunar"sprautum það sem eftir er?
Hinn skelfilegi máttur hræðslustjórnunar!
Allt kapp lagt á að sprauta íslensku þjóðina núna, og finnskur þingmaður sem heldur þrumuræðu yfir þinginu um það sem verið sé að gera finnsku þjóðinni!
Covid snérist aldrei um neina veiru, heldur bóluefnin segir sérfræðingur í hjartalækningum og prófessor í læknisfræði!
Fá alvarleg tilfelli og engin dauðsföll

Að lokum langar mig að óska öllum gleðilegs nýs árs, með von um að fleiri Íslendingar vakni af þessum skipulega heilaþvotti og tilhæfulausa óttaáróðri sem er búinn að dynja yfir okkur í bráðum tvö ár núna.

Fyrri ummæli:
Heyr heyr.

Bestu kveðjur og eigðu góð áramót.

Ummæli:
Takk Kristín fyrir eljuna, þetta þokast. Gleðilegt ár.

Verkefni: Særandi eða ekki
Merking: Ekki særandi